**פרק רביעי : משימת סיכום תקופתית**

משימת סיכום תקופתית

מתוך הנתונים שאספת על הרשות באופן כללי ועל האגף/ המחלקה בה אתה נמצא, ימי הצפייה שערכת ותהליך הלימוד על הרשות ענה על השאלות הבאות:

1. מהי המשימה מרכזית (mission) של המחלקה/האגף בה אתה משובץ, החזון (vision) ומטרות (goals). מהם הנושאים המרכזיים בהם מטפלת המחלקה/האגף?
2. מהן הבעיות/האתגרים העיקריים בהם מטפלת הרשות בימים אלה? מהן הבעיות/הצרכים עליהם לא נותנת הרשות מענה? מהן הסיבות לאי מתן מענה?
3. מהו המבנה הארגוני הפורמלי והלא פורמלי של האגף? (לדוגמא – בפועל מנהל אגף הוא שצריך לשבת בראש הפירמידה, ייתכן שמההיכרות שלך את האגף תבין כי מי שמנהל את האגף הלכה למעשה הוא בעצם הסגן שלו – אם כך, בתרשים הארגוני אותו תציע כאן מתקם את הסגן גבוהה ממנהל האגף). ציין על גבי התרשים את הדמויות המרכזיות ויחסי כוחות במחלקה/האגף.
4. האם היה שינוי במבנה האגף בשנים האחרונות? מהו? מדוע?
5. עם מי למחלקה יש ממשקי עבודה ומה טיב ואופי יחסי הגומלין של המחלקה עם הממשקים השונים? (מה נותנים – ספק, מה מקבלים – לקוח) מהם גורמים מולם פועל הארגון? ציין/י את מקורות המימון, השירותים המשלימים, המתחרים והנהנים של הארגון. אילו צורות עבודה פורמאליות מקיים הארגון עם כל אחד מהגורמים? אילו צורות עבודה בלתי פורמאליות מקיים הארגון עם כל אחד מהגורמים? מתוך הגורמים, אילו יחסים החשובים ביותר לארגון ומדוע? מתוך הגורמים, אילו יחסים פחות חשובים לארגון ומדוע? עם אילו גורמים נוספים היה מעוניין הארגון לפתח יחסים ומדוע?
6. כתוב מספר תובנות עיקריות שעלו בך על הרשות והתנהלותה ומספר שאלות שהתעוררו אצלך על הרשות בפרט ועל עולם הרשויות המקומיות בכלל

כתיבת נייר עמדה

לאחר בחינת הרשות בה אתה נמצא, כתוב נייר עמדה באחד הנושאים הבאים: ממשקים בין האגפים השונים ברשות, חשיבה ותכנון אסטרטגי ברשות, פרויקט משמעותי שמובילה הרשות, יחסיה של הרשות עם שחקנים חיצוניים. כתוב הצעות לשיפור בתחום אותו בחרת.(2 עמודים).